[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.6.2005

COM(2005) 287 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Χρηματοοικονομικές πληροφορίες σχετικά με τα Ευρωπαϊκά Ταμεία Ανάπτυξης

Εισαγωγή

Το παρόν έγγραφο θα επισυναφθεί στο σχέδιο προϋπολογισμού για το 2006, βάσει των συμφωνιών που συνήφθησαν το 1979 στο πλαίσιο της διαδικασίας του προϋπολογισμού.

Το άρθρο 8 παράγραφος 3 του δημοσιονομικού κανονισμού της 27ης Μαρτίου 2003 που εφαρμόζεται στο 9ο Ευρωπαϊκό Ταμείο Ανάπτυξης[1] (εφεξής ΕΤΑ) προβλέπει ότι το παρόν έγγραφο θα τεθεί στη διάθεση του Συμβουλίου στις 15 Ιουνίου και ότι αυτά τα στοιχεία θα χρησιμεύσουν ως βάση για την ενδιάμεση εκτίμηση των αναλήψεων υποχρεώσεων και των πληρωμών.

Σύμφωνα με τη μορφή που είχε τα προηγούμενα έτη, αυτό το έγγραφο περιλαμβάνει:

- - την κατάσταση εκτέλεσης των ΕΤΑ στις 31.12.2004.

- - τις προβλέψεις εκτέλεσης του προϋπολογισμού για το τρέχον οικονομικό έτος 2005.

- - τις προβλέψεις δαπανών για το οικονομικό έτος 2006.

Από την έναρξη ισχύος του 9ου ΕΤΑ, οι συνεισφορές καταβάλλονται απευθείας από τα κράτη μέλη στην Ευρωπαϊκή Τράπεζα Επενδύσεων (ΕΤΕπ) για τα μέσα του 9ου ΕΤΑ των οποίων τη διαχείριση ασκεί η ΕΤΕπ (επενδυτική διευκόλυνση και επιδοτήσεις επιτοκίου), ενώ οι συνεισφορές για τα παλαιά μέσα των οποίων τη διαχείριση ασκεί η ΕΤΕπ (κεφάλαια επιχειρηματικού κινδύνου και επιδοτήσεις επιτοκίου) εξακολουθούν να διέρχονται μέσω των ταμειακών διαθεσίμων της Επιτροπής. Η παρούσα ανακοίνωση προβαίνει κατά συνέπεια σε σαφή διαχωρισμό μεταξύ, αφενός, των πληρωμών της ΕΤΕπ στο πλαίσιο του 9ου ΕΤΑ, και αφετέρου, των πληρωμών που πραγματοποιεί η Επιτροπή (περιλαμβανομένων και αυτών για τα παλαιά μέσα των οποίων τη διαχείριση ασκεί η ΕΤΕπ).

Εκτός εάν ορίζεται διαφορετικά, όλα τα ποσά των αναλήψεων υποχρεώσεων και των πληρωμών που αναφέρονται στην παρούσα ανακοίνωση, είναι «ακαθάριστα» δηλ. πριν αφαιρεθούν, αντίστοιχα, οι αποδεσμεύσεις και οι εισπράξεις. Αυτή η μέθοδος είναι ίδια με τη μέθοδο που χρησιμοποιείται για τον γενικό προϋπολογισμό της Ένωσης. Το 2004, η Επιτροπή τακτοποίησε ορισμένες συναλλαγές που πραγματοποιήθηκαν για το μέσο Stabex. Αυτή η ανακοίνωση παρουσιάζει στοιχεία τα οποία αντιστοιχούν στην οικονομική πραγματικότητα και για τον λόγο αυτό χρειάστηκε να γίνει ανακατανομή του αντίκτυπου στα εν λόγω έτη (2001-2004). Λεπτομερέστερα στοιχεία γι’αυτήν την διόρθωση περιλαμβάνονται στο προσάρτημα 1 του τεχνικού παραρτήματος της "Έκθεσης για τη δημοσιονομική διαχείριση των ΕΤΑ για το οικονομικό έτος 2004" που θα είναι διαθέσιμη τον Ιούνιο 2005.

Γενικη επισκοπηση και συνοψη

Ο πίνακας 1 περιλαμβάνει μια γενική επισκόπηση της εκτέλεσης 2004 καθώς και τις αναπροσαρμοσμένες προοπτικές εκτέλεσης για τα έτη 2005 και 2006. Σχετικά με την εκτέλεση του ΕΤΑ το 2004, οι αναλήψεις υποχρεώσεων σημείωσαν μικρή καθυστέρηση σε σχέση με τις εκτιμήσεις του Οκτωβρίου 2004 (βλ. τμήμα 1.2.1), αλλά αυτή η καθυστέρηση θα καλυφθεί κατά τη διάρκεια των προσεχών ετών. Οι πληρωμές ήταν οι υψηλότερες που έγιναν μέχρι σήμερα από το ΕΤΑ.

Σε ό,τι αφορά τα οικονομικά έτη 2005 και 2006, η Επιτροπή αναπροσάρμοσε τις προβλέψεις που είχε παρουσιάσει στην ανακοίνωση του Οκτωβρίου 2004[2], για καθεμία από τις χώρες ΑΚΕ[3] και για τις ΥΧΕ[4]. Όπως και το 2004, έδωσε ιδιαίτερη προσοχή στην εκτίμηση των πληρωμών. Ο στόχος της ήταν διττός: αφενός προσπάθησε να περιορίσει τον κίνδυνο διατήρησης, εκ μέρους των κρατών μελών, ιδιαίτερα μεγάλων ποσών στους εθνικούς προϋπολογισμούς τους· και, αφετέρου, θέλησε να διασφαλίσει τη διάθεση επαρκών δημοσιονομικών πόρων για το ΕΤΑ έτσι ώστε να αποφευχθούν προβλήματα ανεπάρκειας ταμειακών διαθεσίμων, όπως αυτά που αντιμετωπίστηκαν στα τέλη του 2003 και το Μάιο του 2004. Η ΕΤΕπ έχει επίσης αναπροσαρμόσει τις προβλέψεις της, είτε πρόκειται για τα μέσα του 9ου ΕΤΑ ή προγενέστερων ΕΤΑ. Οι προβλέψεις αυτές περιλαμβάνονται εξ ολοκλήρου στο παρόν έγγραφο. Ως συνήθως αυτές οι εκτιμήσεις θα αναθεωρηθούν στην ανακοίνωση του Οκτωβρίου.

Για την Επιτροπή και την ΕΤΕπ από κοινού, το επίπεδο των αναλήψεων υποχρεώσεων πρέπει να είναι λίγο υψηλότερο από 4 δισεκατομμύρια ευρώ το 2005 και 3,6 έως 3,7 δισεκατομμύρια ευρώ το 2006, ώστε να χρησιμοποιηθεί πλήρως το χρηματοδοτικό κονδύλιο που έχει διατεθεί από τη συμφωνία του Κοτονού (περιλαμβανομένων των μεταφορών από τα προγενέστερα ΕΤΑ) για το τέλος του 2007. Όσον αφορά τις πληρωμές, για πρώτη φορά το επίπεδό τους θα φθάσει τα 3 δισεκατομμύρια ευρώ περίπου το 2005. Η προκαταρκτική εκτίμηση για το 2006 καθορίζεται σε 3,2 έως 3,3 δισεκατομμύρια ευρώ. Οι νέες εκτιμήσεις για το 2005 και το 2006, που περιλαμβάνουν και μια προκαταρκτική εκτίμηση για τη χρησιμοποίηση του υπολοίπου του υπό όρους χορηγούμενου δισεκατομμυρίου ευρώ, παρουσιάζονται λεπτομερέστερα στα σημεία 2 και 3 του εγγράφου, ενώ το σημείο 4 περιλαμβάνει αναπροσαρμοσμένο δημοσιονομικό ισολογισμό καθώς και τις συνεισφορές που πρέπει να καταβάλουν τα κράτη μέλη. Ο πίνακας 3 παρουσιάζει μια σύνοψη. Το παράρτημα 3 περιλαμβάνει την κατανομή των συνεισφορών ανά δόση για καθένα από τα κράτη μέλη.

Στην παράσταση που ακολουθεί παρουσιάζεται η εξέλιξη των αναλήψεων υποχρεώσεων και των πληρωμών. Δείχνει ότι διαγράφεται καθαρά μια ανοδική διαρθρωτική τάση των πληρωμών από το 2000.

[pic]

---- Αναλήψεις υποχρεώσεων

___ Πληρωμές

Πίνακας 1 – Αναπροσαρμογή των εκτιμήσεων των αναλήψεων υποχρεώσεων και των πληρωμών (σε εκατομμύρια ευρώ)

2004 | 2005 | 2006 |

Ανακοίνωση Οκτωβρίου 2004 [5] | Υλοποίηση | Ανακοίνωση Οκτωβρίου 2004[6] | Αναπροσαρμογή | Ανακοίνωση Οκτωβρίου 2004 | Αναπροσαρμογή |

ΑΝΑΛΗΨΕΙΣ ΥΠΟΧΡΕΩΣΕΩΝ |

Κλασικά μέσα Επιτροπή | 2.597 | 2.343 | 3.303 | 3.290 | 2.635 |

Διευκόλυνση «Ειρήνη» | 250 | 250 | - | - | - |

Stabex | 10 | 10 | 10 |

Διευκόλυνση για το νερό | 3 | 45 | 197 | 80 | 125 |

750 εκατ. € συμπλ. ποσό | 120 | 330 |

Σύνολο Επιτροπή | 2.850 | 2.648 | 3.500 | 3.500 | 3.100 |

Μέσα ΕΤΕπ 9ο ΕΤΑ | 335 | 314 | 555 | 610 | 550 |

ΣΥΝΟΛΟ | 3.185 | 2.962 | 4.055 | 4.110 | 3.500 | 3.650 |

ΠΛΗΡΩΜΕΣ |

Κλασικά μέσα Επιτροπή | 2.282 | 2.267 | 2.367 | 2.296 | 2.372 |

Παλαιά μέσα ΕΤΕπ | 170 | 153 | 135 | 92 | 72 |

Διευκόλυνση «Ειρήνη» | 22 | 37 | 61 | 80 | 95 |

Διευκόλυνση για το νερό | 1 | 0 | 57 | 14 | 38 |

750 εκατ. € συμπλ. ποσό | 0 | 153 |

Μερικό σύνολο | 2.475 | 2.457 | 2.620 | 2.482 | 2.730 |

Stabex | 7 | 17 | 20 |

Λ. Δ. Κονγκό | 0 | 89 |

Σύνολο Επιτροπή | 2.475 | 2.464 | 2.620 | 2.588 | 2.750 |

Σύνολο μέσα ΕΤΕπ 9ο ΕΤΑ | 94 | 93 | 222 | 445 | 489 |

ΣΥΝΟΛΟ | 2.569 | 2.557 | 2.842 | 3.033 | 3.400 | 3.239 |

1. Κατασταση εκτελεσησ των Ευρωπαϊκων Ταμειων Αναπτυξης στις 31 δεκεμβριου 2004

1.1. Τα διαθέσιμα ποσά στις 31 Δεκεμβρίου 2004

Αντίθετα με το υπόλοιπο έγγραφο, τα στοιχεία που παρουσιάζονται σ’αυτό το σημείο 1.1 για τις αναλήψεις υποχρεώσεων και τις πληρωμές είναι «καθαρά», δηλ. λαμβάνουν υπόψη τις αποδεσμεύσεις και τις εισπράξεις. Αυτό είναι αναγκαίο για να γίνει γνωστό το επίπεδο των διαθέσιμων ποσών που είναι εξ ορισμού «καθαρά».

Λαμβανομένων υπόψη των μεταφορών από τα παλαιά ΕΤΑ, το συνολικό ποσό των διαθέσιμων χορηγήσεων στο πλαίσιο του 9ου ΕΤΑ στο τέλος του έτους για την Επιτροπή και την ΕΤΕπ ήταν 16.149 εκατομμύρια ευρώ. Από αυτό το ποσό είχαν αναληφθεί τα 6.475 εκατομμύρια ευρώ περίπου. Το υπόλοιπο (9.674 εκατομμύρια ευρώ) θα αναληφθεί πριν το τέλος του έτους 2007. Στα ποσά αυτά έχει ληφθεί υπόψη η χρησιμοποίηση των 250 εκατομμυρίων ευρώ του υπό όρους χορηγούμενου δισεκατομμυρίου ευρώ για τη διευκόλυνση για το νερό. Αντίθετα, το υπόλοιπο (750 εκατομμύρια ευρώ) δεν περιλαμβάνεται στην διαθέσιμη χορήγηση.

Το παράρτημα 1 περιλαμβάνει λεπτομερέστερα στοιχεία.

1.2. Η εκτέλεση των ΕΤΑ το 2004

1.2.1. Οι αναλήψεις υποχρεώσεων

Μετά το έτος 2003 κατά το οποίο σημειώθηκε επίπεδο ρεκόρ των νέων αναλήψεων υποχρεώσεων (4.135 εκατομμύρια ευρώ), σε συνδυασμό με την σχετικά καθυστερημένη έναρξη ισχύος του 9ου ΕΤΑ, οι αναλήψεις υποχρεώσεων μειώθηκαν το 2004 σε ένα επίπεδο που μπορεί να χαρακτηρισθεί κανονικό (2.962 εκατομμύρια ευρώ) για το δεύτερο έτος του νέου κύκλου αναλήψεων υποχρεώσεων. Κυρίως για το τμήμα που αφορά την Επιτροπή (2.648 εκατομμύρια ευρώ), οι αναλήψεις υποχρεώσεων έμειναν κάτω του στόχου (7%) που είχε καθοριστεί στην ανακοίνωση του Οκτωβρίου 2004 (2.850 εκατομμύρια ευρώ). Αυτή η καθυστέρηση εξηγείται κυρίως από το γεγονός ότι δεν ήταν δυνατό να εκτελεστούν δύο σημαντικά σχέδια. Πρόκειται, αφενός, για ένα μεγάλο έργο κατασκευής ενός δρόμου στην Ουγκάντα (περίπου 100 εκατομμύρια ευρώ· μη τήρηση ορισμένων όρων από αυτήν τη χώρα) και, αφετέρου, για ένα πρόγραμμα αποκατάστασης στο Σουδάν (περίπου 50 εκατομμύρια ευρώ, λόγω της πολιτικής κατάστασης που επικρατούσε σ’αυτήν τη χώρα). Η Επιτροπή προέβη σε αποδεσμεύσεις της τάξης των 298 εκατομμυρίων ευρώ με αποτέλεσμα να καθορίζονται οι «καθαρές» αναλήψεις υποχρεώσεων - Επιτροπή - σε 2.350 εκατομμύρια ευρώ.

1.2.2. Οι πληρωμές

Οι πληρωμές που πραγματοποιήθηκαν το 2004 (2.557 εκατομμύρια ευρώ για την Επιτροπή + ΕΤΕπ) αντιστοιχούν στο μεγαλύτερο έως τώρα ποσό και επιβεβαιώνουν τη θετική διαρθρωτική τάση του όγκου των πληρωμών.

Με ποσό 2.464 εκατομμύρια ευρώ η Επιτροπή υλοποίησε σχεδόν τον στόχο της που είχε προβλέψει τον Οκτώβριο του περασμένου έτους (2.475 εκατομμύρια ευρώ). Εάν η Επιτροπή είχε στη διάθεσή της όλες τις συνεισφορές που είχε ζητήσει από τα κράτη μέλη πριν το τέλος του 2004, θα μπορούσε να κάνει συμπληρωματική πληρωμή για ένα πρόγραμμα κατά της πολιομυελίτιδας (41 εκατομμύρια ευρώ) και τότε οι δαπάνες θα ανέρχονταν σε 2.505 εκατομμύρια ευρώ. Οι πληρωμές της ΕΤΕπ έφθασαν τα 93 εκατομμύρια ευρώ, σύμφωνα με τις προβλέψεις της του Οκτωβρίου.

Η Επιτροπή προέβη σε εισπράξεις και διορθώσεις πληρωμών της τάξης των 50 εκατομμυρίων ευρώ, με αποτέλεσμα το σύνολο των καθαρών πληρωμών να ανέλθει σε 2.414 εκατομμύρια ευρώ για το τμήμα που αφορά την Επιτροπή.

1.2.3. Κατανομή των αναλήψεων υποχρεώσεων και των πληρωμών ανά μέσο

Για πληροφοριακούς λόγους, ο πίνακας του παραρτήματος 2 παρουσιάζει την κατανομή των δαπανών ανά μέσο για τα έτη 2003 και 2004.

1.2.4. Οι χρηματοοικονομικές κινήσεις το 2004

Ο ακόλουθος πίνακας παρουσιάζει τα υπόλοιπα στην αρχή και στο τέλος του έτους 2004, τις συνεισφορές των κρατών μελών στο ΕΤΑ καθώς και τις πληρωμές. Αυτός ο πίνακας δεν περιλαμβάνει τις πληρωμές που πραγματοποιήθηκαν στο πλαίσιο του μέσου Stabex (7,3 εκατομμύρια ευρώ) ούτε τα ειδικά μέτρα για τη Λ. Δ. του Κονγκό (0,1 εκατομμύριο ευρώ) επειδή αυτές οι δαπάνες πραγματοποιήθηκαν από ειδικούς λογαριασμούς τους οποίους τροφοδότησαν τα κράτη μέλη και που δεν απαίτησαν νέους χρηματοοικονομικούς πόρους μέσω κανονικών προσκλήσεων για την καταβολή συνεισφορών.

Υπογραμμίζεται ότι η Επιτροπή μπόρεσε να περατώσει το οικονομικό έτος 2004 με ταμειακό υπόλοιπο 62 εκατομμυρίων ευρώ στους λογαριασμούς τρεχουσών συναλλαγών. Το ποσό αυτό είναι σαφώς χαμηλότερο σε σχέση με τα προηγούμενα έτη και αποδεικνύει ότι η Επιτροπή καταβάλλει κάθε δυνατή προσπάθεια για την αποτελεσματική χρησιμοποίηση των δημοσιονομικών πόρων που θέτουν στη διάθεσή της τα κράτη μέλη. Όσον αφορά την ΕΤΕπ, μετά τη μεταφορά των 100 εκατομμυρίων ευρώ στο ταμείο της Επιτροπής που αποφασίσθηκε από το Συμβούλιο το Νοέμβριο 2004, το υπόλοιπο στο τέλος του οικονομικού έτους ήταν περίπου 8 εκατομμύρια ευρώ.

Πίνακας 2: Χρηματοοικονομικές κινήσεις το 2004 (λογαριασμοί τρεχουσών συναλλαγών)

σε εκατομμύρια ευρώ

Επιτροπή | ΕΤΕπ | ΣΥΝΟΛΟ |

9ο ΕΤΑ |

Υπόλοιπο την 01.01.2004 | 82,3 | 67,5 | 149,7 |

Εγκεκριμένες συνεισφορές 2004 των κρατών μελών, εκ των οποίων | 2.315,0 | 25,0 | 2.340,0 |

1η δόση | 725,0 | 125,0 | 850,0 |

2η δόση | 1.100,0 | 0,0 | 1.100,0 |

3η δόση | 390,0 | 0,0 | 390,0 |

Μεταφορά από την ΕΤΕπ στην Επιτροπή | 100,0 | -100,0 | 0,0 |

Συνεισφορές 2003 που καταβλήθηκαν το 2004 | 95,8 | 8,5 | 104,3 |

Συνεισφορές 2004 που καταβλήθηκαν το 2003 | -1,4 | -1,4 |

Συνεισφορές 2004 που καταβλήθηκαν το 2005 | -42,4 | -42,4 |

Τόκοι και άλλα αποτελέσματα | 19,0 | 19,0 |

Εισπράξεις και διορθώσεις | 50,3 | 50,3 |

Πληρωμές | -2.456,9 | -93,1 | -2.550,0 |

Υπόλοιπο στις 31/12/2004[7] | 61,7 | 7,8 | 69,5 |

2. Προβλεψη δημοσιονομικησ εκτελεσησ για τα οικονομικα ετη 2005 και 2006

2.1. Οι αναλήψεις υποχρεώσεων

2.1.1. Το οικονομικό έτος 2005

Προς υπόμνηση: |

Στην ανακοίνωση του Οκτωβρίου 2004[8], η Επιτροπή και η ΕΤΕπ εκτίμησαν το επίπεδο των αναλήψεων υποχρεώσεων που πρέπει να υλοποιηθούν το 2005 σε 4.055 εκατομμύρια ευρώ συνολικά, κατανεμημένων ως εξής:

- 555 εκατομμύρια ευρώ για τα μέσα που διαχειρίζεται η ΕΤΕπ στο πλαίσιο του 9ου ΕΤΑ, και

- 3.500 εκατομμύρια ευρώ για τα μέσα που διαχειρίζεται η Επιτροπή. Αυτό το στοιχείο λαμβάνει υπόψη τη χρησιμοποίηση των 250 εκατομμυρίων ευρώ του υπό όρους χορηγούμενου δισεκατομμυρίου ευρώ για τη χρηματοδοτική διευκόλυνση για το νερό, που αποφάσισε το Συμβούλιο[9] τον Μάρτιο 2004.

Κατάσταση στις 30 Απριλίου 2005:

- μεταξύ της 1ης Ιανουαρίου και της 30ής Απριλίου, η ΕΤΕπ πραγματοποίησε αναλήψεις υποχρεώσεων για συνολικό ποσό ύψους 126 εκατομμυρίων ευρώ στο πλαίσιο του μέσου επενδυτικής διευκόλυνσης και περίπου 33 εκατομμυρίων ευρώ για τις επιδοτήσεις επιτοκίου (9ο ΕΤΑ).

- Όσον αφορά τα μέσα τα οποία διαχειρίζεται η Επιτροπή, αναλήφθηκε ποσό ύψους 297 εκατομμυρίων ευρώ. Υπενθυμίζεται ότι για τις αναλήψεις υποχρεώσεων, η διαδικασία έγκρισης είναι τέτοια ώστε κατά το πρώτο ήμισυ του έτους να δημιουργείται ένα σημαντικό «απόθεμα» αναλήψεων υποχρεώσεων «εν αναμονή». Πρόκειται κατά κύριο λόγο για φακέλους οι οποίοι βρίσκονται στο στάδιο της έγκρισής τους από την Επιτροπή και οι οποίοι απαιτούν διαβούλευση με τα κράτη μέλη. Στις 30 Απριλίου το σχετικό ποσό ανερχόταν σε 615 εκατομμύρια ευρώ. Επομένως, συνολικά, η εκτέλεση αφορούσε ποσό ύψους 912 εκατομμυρίων ευρώ (οριστικά ποσά και ποσά στο στάδιο της έγκρισης).

Προοπτικές εκτέλεσης για το τέλος του έτους 2005

- Η ΕΤΕπ αυξάνει τις προβλέψεις της για το 2005 από 555 εκατομμύρια ευρώ σε 610 εκατομμύρια ευρώ (+55 εκατομμύρια ευρώ). Από αυτά τα 610 εκατομμύρια ευρώ, 537 εκατομμύρια ευρώ προβλέπονται για την επενδυτική διευκόλυνση και 73 εκατομμύρια ευρώ για ενέργειες επιλέξιμες για επιδοτήσεις επιτοκίου.

- Όσον αφορά την Επιτροπή, οι νέες εκτιμήσεις 3.500 εκατομμυρίων ευρώ επιβεβαιώνουν το συνολικό ποσό που είχε ήδη αναγγελθεί τον Οκτώβριο 2004 και είναι ιδιαίτερα φιλόδοξες σ’αυτό το στάδιο αλλά επιτρέπουν την τήρηση του προβλεπόμενου χρονοδιαγράμματος για να χρησιμοποιηθεί εξ ολοκλήρου το χρηματοδοτικό κονδύλιο στο τέλος του οικονομικού έτους 2007. Αυτό το ποσό περιλαμβάνει 80 εκατομμύρια ευρώ για τη διευκόλυνση για το νερό (από την πρώτη δόση των 250 εκατομμυρίων ευρώ που εγκρίθηκε το 2004). Όσον αφορά τη χρησιμοποίηση του συμπληρωματικού ποσού των 750 εκατομμυρίων ευρώ (του υπολοίπου του υπό όρους χορηγούμενου δισεκατομμυρίου ευρώ), ένα ποσό 120 εκατομμυρίων ευρώ έχει περιληφθεί σ’αυτήν την εκτίμηση σε προκαταρκτική βάση. Αυτό το ποσό είναι σύμφωνο με την πρόταση της Επιτροπής για τη χρησιμοποίηση του συμπληρωματικού κονδυλίου. Θα πρέπει να αναπροσαρμοσθεί σύμφωνα με την απόφαση του Συμβουλίου.

- Συνολικά, το αναθεωρημένο επίπεδο των αναλήψεων υποχρεώσεων ανέρχεται σε 4.110 εκατομμύρια ευρώ (+55 εκατομμύρια ευρώ).

2.1.2. Το οικονομικό έτος 2006

Παρά το γεγονός ότι στην ανακοίνωση του Οκτωβρίου 2004 η Επιτροπή βάσιζε τις προβλέψεις της για το 2006 στον συνήθη κύκλο των αναλήψεων υποχρεώσεων για τα προηγούμενα ΕΤΑ, στην προκείμενη περίπτωση βασίστηκε σε συγκεκριμένα στοιχεία. Με βάση την υπόθεση, που επί του παρόντος είναι ακόμα αμφίβολη, ότι θα αναληφθούν υποχρεώσεις ύψους 330 εκατομμυρίων ευρώ από το συμπληρωματικό ποσό των 750 εκατομμυρίων ευρώ, τα σχετικά κονδύλια για το εν λόγω οικονομικό έτος ανέρχονται σε 3.100 εκατομμύρια ευρώ. Όσον αφορά τα νέα μέσα τα οποία διαχειρίζεται η ΕΤΕπ, η τράπεζα προβλέπει ότι θα καταστεί δυνατό να αναληφθούν υποχρεώσεις ύψους 550 εκατομμυρίων ευρώ. Κατά συνέπεια, οι συνολικές αναλήψεις υποχρεώσεων (Επιτροπή και ΕΤΕπ) θα είναι της τάξης των 3.650 εκατομμυρίων ευρώ. Η διατήρηση του εν λόγω σχετικά υψηλού επιπέδου εκφράζει τη δέσμευση της Επιτροπής και της ΕΤΕπ να κινητοποιήσουν πλήρως τα κονδύλια που διατέθηκαν με την συμφωνία του Κοτονού.

2.2. Οι πληρωμές

2.2.1. Το οικονομικό έτος 2005

Προς υπόμνηση:

Στην ανακοίνωση του Οκτωβρίου 2004[10], η Επιτροπή και η ΕΤΕπ υιοθέτησαν για το 2005 την υπόθεση του συνολικού ποσού των 2.842 εκατομμυρίων ευρώ, κατανεμημένων ως εξής:

- 222 εκατομμύρια ευρώ για τα μέσα που διαχειρίζεται η ΕΤΕπ στο πλαίσιο του 9ου ΕΤΑ, και

- 2.620 εκατομμύρια ευρώ για τα μέσα τα οποία διαχειρίζεται η Επιτροπή (περιλαμβανομένων των παλαιών μέσων της ΕΤΕπ).

Κατάσταση της εκτέλεσης στις 30 Απριλίου 2005:

- Στις 30 Απριλίου 2004, η ΕΤΕπ είχε πραγματοποιήσει πληρωμές 41 εκατομμυρίων ευρώ.

- Από την πλευρά της, η Επιτροπή είχε καταβάλει 535 εκατομμύρια ευρώ. Πρόκειται για υψηλότερο ποσό από το ποσό που καταβλήθηκε την ίδια εποχή του περασμένου έτους. Εκτός από αυτά τα ποσά, περίπου 126 εκατομμύρια ευρώ τελούσαν υπό εκτέλεση, δηλ. οι υπηρεσίες είχαν δώσει εντολή πληρωμής.

Προοπτικές εκτέλεσης για το τέλος του έτους 2005

- Η ΕΤΕπ αναθεώρησε τις προβλέψεις της αυξάνοντάς τις από 222 εκατομμύρια ευρώ τον Οκτώβριο 2004 σε 445 εκατομμύρια ευρώ σήμερα (+223 εκατομμύρια ευρώ). Από αυτά τα 445 εκατομμύρια ευρώ, 372 εκατομμύρια ευρώ αφορούν την επενδυτική διευκόλυνση και 73 εκατομμύρια ευρώ τις επιλέξιμες ενέργειες για επιδοτήσεις επιτοκίου.

- Όπως και κατά το προηγούμενο έτος, η Επιτροπή έδωσε ιδιαίτερη προσοχή στην αναπροσαρμογή των εκτιμήσεων όσον αφορά τις πληρωμές. Για κάθε χώρα πραγματοποιήθηκε μια πρόβλεψη ανά έργο (δέσμευση) και ανά σύμβαση. Η νέα πρόβλεψη αφορά συνολικό ποσό 2.588 εκατομμυρίων ευρώ για την Επιτροπή, δηλ. περίπου ίδιο ποσό με την εκτίμηση του Οκτωβρίου 2004 (2.620 εκατομμύρια ευρώ). Η ελαφρά μείωση εξηγείται α) με την αναθεώρηση προς τα κάτω από την ΕΤΕπ των πληρωμών στο πλαίσιο των παλαιών μέσων (κεφάλαια επιχειρηματικού κινδύνου και επιδοτήσεις επιτοκίου) από 135 εκατομμύρια ευρώ σε 92 εκατομμύρια ευρώ, και β) με τη μείωση των αναμενόμενων δαπανών για τη διευκόλυνση για το νερό από 57 εκατομμύρια ευρώ σε 14 εκατομμύρια ευρώ (οι πληρωμές θα κατανεμηθούν κατά πάσα πιθανότητα σε μεγαλύτερη περίοδο από ό,τι είχε προβλεφθεί αρχικά· επίσης η πολύ μεγάλη επιτυχία της πρόσκλησης για την υποβολή προτάσεων προκαλεί καθυστέρηση στην ανάθεση των συμβάσεων). Όσον αφορά τη χρησιμοποίηση των 750 εκατομμυρίων ευρώ (του υπολοίπου του υπό όρους χορηγούμενου δισεκατομμυρίου ευρώ), κανένα ποσό δεν εγκρίθηκε σ’αυτό το στάδιο. Η κατάσταση θα επανεξεταστεί στην ανακοίνωση του Οκτωβρίου 2005.

- Συνολικά, για την ΕΤΕπ και την Επιτροπή, από την αναθεώρηση των αναγκών προκύπτει ποσό 3.033 εκατομμυρίων ευρώ, δηλ. 191 εκατομμύρια ευρώ περισσότερο σε σχέση με τις εκτιμήσεις του περασμένου Οκτωβρίου (2.842 εκατομμύρια ευρώ).

2.2.2. Το οικονομικό έτος 2006

Για το 2006, οι προβλέψεις αναφέρονται σε συνολικό ποσό ύψους 3.239 εκατομμυρίων ευρώ το οποίο αποτελείται από:

- 489 εκατομμύρια ευρώ για την ΕΤΕπ, στο πλαίσιο του 9ου ΕΤΑ, εκ των οποίων 39 εκατομμύρια ευρώ για τις επιδοτήσεις επιτοκίου·

- 2.750 εκατομμύρια ευρώ για τα παραδοσιακά μέσα που διαχειρίζεται η Επιτροπή.

Τα στοιχεία αυτά, δεδομένου ότι αναφέρονται σε σχετικά μακροπρόθεσμο πλαίσιο, θα πρέπει να ερμηνεύονται με σύνεση.

3. Προβλεπομενη χρηματοοικονομικη κατασταση για το 2005 και 2006

Πίνακας 3: Προβλεπόμενη χρηματοοικονομική κατάσταση για τα έτη 2005 και 2006.

σε εκατομμύρια ευρώ

Ανακοίνωση | Επανεξέταση |

Οκτώβριος[11] |

Επι | ΕΤΕπ | ΣΥΝΟΛΟ | Επι | ΕΤΕπ | ΣΥΝΟΛΟ |

τροπή | 9ο ΕΤΑ | τροπή | 9ο ΕΤΑ |

Υπόλοιπο στις 31.01.2005 | 82 | 7 | 89 | 62 | 8 | 70 |

Συνεισφορές 2004 που καταβλήθηκαν το 2005 | - | 0 | 42 | - | 42 |

Συνεισφορές 2005 εκ των οποίων: | 2.560 | 222 | 2.782 | 2.385 | 460 | 2.845 |

1η δόση (απόφαση) | 1.360 | 60 | 1.420 | 1.360 | 60 | 1.420 |

2η δόση | 800 | 99 | 899 | 750 | 300 | 1.050 |

3η δόση | 400 | 63 | 463 | 275 | 100 | 375 |

Τόκοι | 5 | - | 5 | 5 | - | 5 |

Επιστροφές | 50 | - | 50 | 50 | - | 50 |

Πληρωμές | -2.620 | -222 | -2.842 | -2.482 | -445 | -2.927 |

Υπόλοιπο στις 31.12.2005 | 77 | 7 | 84 | 62 | 23 | 85 |

Συνεισφορές 2006 | 2.720 | 500 | 3.220 |

Τόκοι | 5 | - | 5 |

Επιστροφές | 50 | - | 50 |

Πληρωμές | -2.780 | -489 | -3.269 |

Υπόλοιπο στις 31.12.2006 | 57 | 34 | 91 |

Για να αντιμετωπίσει την ισχυρή αύξηση των προβλέψεων πληρωμών, η ΕΤΕπ ζητά αύξηση των συνεισφορών κατά 238 εκατομμύρια ευρώ για το 2005 (460 εκατομμύρια ευρώ έναντι των 222 εκατομμυρίων ευρώ τον Οκτώβριο).

Όσον αφορά την Επιτροπή, η πρόβλεψη των συνολικών πληρωμών δεν διαφέρει σημαντικά σε σχέση με την εκτίμηση του Οκτωβρίου. Εντούτοις πρέπει εδώ να αναληφθούν τα ποσά που θα δαπανηθούν στον λογαριασμό ασφαλείας Stabex και στον ειδικό λογαριασμό για τη Λ. Δ. του Κονγκό (εκλογές), δηλ. 106 εκατομμύρια ευρώ (βλ. πίνακα 1), διότι αυτές οι δαπάνες δεν απαιτούν πλέον νέους χρηματοδοτικούς πόρους από τα κράτη μέλη. Λαμβανομένων επίσης υπόψη των 42 εκατομμυρίων ευρώ που καταβλήθηκαν τον Ιανουάριο 2005 στο πλαίσιο των συνεισφορών του 2004, το συνολικό ποσό των συνεισφορών 2005 μπορεί να μειωθεί κατά 175 εκατομμύρια ευρώ. Αυτή η μείωση απορροφά ένα σημαντικό τμήμα της αύξησης που ζήτησε η ΕΤΕπ.

Ο πίνακας 3 αναφέρει το ποσό των τριών προσκλήσεων. Το ποσό που ζήτησε η ΕΤΕπ για τη 2η δόση (300 εκατομμύρια ευρώ) σημειώνει ισχυρή αύξηση. Για να μπορέσουν τα κράτη μέλη να καλύψουν ευκολότερα αυτήν την αύξηση, η Επιτροπή δέχεται χαμηλότερη 2η δόση από τη δόση που προβλεπόταν τον Οκτώβριο (750 εκατομμύρια ευρώ αντί των 800 εκατομμυρίων ευρώ). Λόγω της καλύτερης κατανομής των πληρωμών μέσα στο έτος, η Επιτροπή ζητά την καταβολή χαμηλότερης 3ης δόσης των συνεισφορών από ό,τι στο παρελθόν, υπέρ της 2ης δόσης.

Για το 2006, η προκαταρκτική εκτίμηση των συνεισφορών προβλέπει ποσό 3.160 εκατομμυρίων ευρώ. Η αύξηση των συνεισφορών από το 2003 έως το 2006 (εκτίμηση) είναι σημαντική (2003: 2.200 εκατομμύρια ευρώ – 2004: 2.440 εκατομμύρια ευρώ· 2005: 2.845 εκατομμύρια ευρώ) και εκφράζει τις αυξανόμενες επιδόσεις του ΕΤΑ.

4. Το μέλλον

Η Επιτροπή επαναλαμβάνει τη δέσμευσή της να καταβάλει κάθε δυνατή προσπάθεια για να χρησιμοποιήσει τα ποσά που διατέθηκαν με τη συμφωνία του Κοτονού (περιλαμβανομένων των υπολοίπων του 6ου, 7ου και 8ου ΕΤΑ που μεταφέρθηκαν στο 9ο ΕΤΑ) για το τέλος του έτους 2007. Είναι προφανές ότι ο βαθμός επίτευξης του στόχου αυτού δεν εξαρτάται αποκλειστικά και μόνο από την Επιτροπή. Πράγματι, λόγω του χαρακτήρα των συμφωνιών συνεργασίας (Λομέ, Κοτονού), δηλαδή λόγω του ότι βασίζονται στην αρχή της εταιρικής σχέσης, ο ρυθμός εκτέλεσης του ΕΤΑ εξαρτάται από τις ικανότητες απορρόφησης των χωρών ΑΚΕ (επαρκώς σταθερή πολιτική κατάσταση, ελάχιστο επίπεδο διακυβέρνησης, κλπ). Η Επιτροπή θα συνεχίσει να τις υποστηρίζει παρέχοντας την απαιτούμενη τεχνική βοήθεια στους εθνικούς διατάκτες και προτείνοντας, εάν χρειάζεται, διορθωτικά μέτρα το αργότερο στο πλαίσιο της επανακατανομής των πόρων που προβλέπεται με την ευκαιρία της τελικής επισκόπησης το 2006.

ΠΑΡΑΡΤΗΜΑ 1 Ενοποιημένη κατάσταση των ΕΤΑ (6 ο έως 9 ο ) για τις χώρες ΑΚΕ και τις ΥΧΕ στις 31 Δεκεμβρίου 2004 ( εκατομμύρια ευρώ )

ΠΟΥ ΔΙΑΧΕΙΡΙΖΕΤΑΙ Η ΕΠΙΤΡΟΠΗ | Κονδύλια | Αναλήψεις υποχρεώσεων | Πληρωμές[12] |

Εθνικές και περιφερειακές χορηγήσεις | 23 975 | 17 522 | 11 209 |

CDE[13], CTA[14] και APP[15] | 65 | 65 | 28 |

Αποθεματικό μακροπρόθεσμης ανάπτυξης | 430 | 0 | 0 |

Περιφερειακή συνεργασία | 6 197 | 5 021 | 3 023 |

Επιδότηση επιτοκίου | 395 | 395 | 352 |

Κεφάλαια επιχειρηματικού κινδύνου (6ο έως 8ο ΕΤΑ) | 2 566 | 2 566 | 2 137 |

Διευκόλυνση διαρθρωτικής προσαρμογής | 2 747 | 2 747 | 2 634 |

Βοήθεια έκτακτης ανάγκης | 724 | 724 | 720 |

Βοήθεια στους πρόσφυγες | 298 | 298 | 263 |

Stabex | 3 853 | 3 853 | 3 407 |

Sysmin | 703 | 703 | 563 |

Χρησιμοποίηση τόκων | 38 | 38 | 30 |

Μεταφορά των ΕΤΑ 1ο έως 5ο | 441 | 441 | 393 |

Διαγραφή χρέους (7ο και 8ο ΕΤΑ) | 1 100 | 1 100 | 1 100 |

Μελέτες και ΤΒ[16] για τις ΥΧΕ | 2 | 1 | 0 |

Δαπάνες εφαρμογής | 125 | 125 | 55 |

Ειδική βοήθεια Λ.Δ. Κονγκό | 107 | 92 | 0 |

Διάφορα έσοδα | 36 | 2 | 0 |

Επιμέρους σύνολο | 43 802 | 35 692 | 25 914 |

ΠΟΥ ΔΙΑΧΕΙΡΙΖΕΤΑΙ Η ΕΤΕπ |

Επιδότηση επιτοκίου | 188 | 0 | 0 |

Επενδυτική διευκόλυνση | 2 057 | 680 | 97 |

Επιμέρους σύνολο | 2 245 | 680 | 97 |

ΓΕΝΙΚΟ ΣΥΝΟΛΟ (6ο έως 9ο ΕΤΑ) | 46 047 | 36 372 | 26 011 |

Αντίθετα από τα άλλα ποσά που αναφέρθηκαν στον παρόν έγγραφο, τα στοιχεία που παρουσιάζονται σ’αυτόν τον πίνακα είναι «καθαρά», δηλ. λαμβάνονται υπόψη οι αποδεσμεύσεις και οι εισπράξεις (αυτό είναι αναγκαίο για να γίνει γνωστό το επίπεδο των διαθέσιμων ποσών που είναι εξ ορισμού «καθαρό»).

ΠΑΡΑΡΤΗΜΑ 2 Κατανομή των δαπανών ανά μέσο για τα έτη 2003 και 2004

εκατομμύρια ευρώ

2003 | 2004 |

αναλήψεις υποχρεώσεων | πληρωμές[17] | αναλήψεις υποχρεώσεων | πληρωμές |

ΠΡΟΓΡΑΜΜΑΤΑ ΠΟΥ ΔΙΑΧΕΙΡΙΖΕΤΑΙ Η ΕΠΙΤΡΟΠΗ |

6ο έως 8ο ΕΤΑ Ενδεικτικά προγράμματα |

Σύνολο | 213,2 | 1.073,0 | 0 | 1 075,1 |

Εκτός ενδεικτικών προγραμμάτων |

Επιδότηση επιτοκίου | 13,6 | 8,5 | - | 9,8 |

Βοήθεια έκτακτης ανάγκης | 2,3 | 6,4 | - | 2,5 |

Βοήθεια στους πρόσφυγες | - | 32,1 | - | 26,9 |

Κεφάλαια επιχειρηματικού κινδύνου | 240,3 | 226,6 | - | 143,3 |

Ορυκτά προϊόντα | 2,5 | 40,3 | - | 27,4 |

Stabex | 7,7 | 109,3 | 9.6 | 7,3 |

Μέσο διαρθρωτικής προσαρμογής | 5,0 | 174,5 | - | 89,7 |

Ελάφρυνση του χρέους (ΥΦΧ) | - | 209,0 | - | - |

Μεταφορές από άλλα ταμεία | 3,0 | 17,8 | - | 11,2 |

Χρησιμοποίηση τόκων | 11,5 | 7,7 | - | 16,4 |

Μελέτες + τεχνική βοήθεια ΥΧΕ | 0,7 | 0,3 | - | 0,0 |

Σύνολο | 286,5 | 832,4 | 9,6 | 334,5 |

9ο ΕΤΑ + μεταβατικά μέτρα |

Κονδύλιο Α | 1 918,5 | 162,9 | 1 739,5 | 654,7 |

Κονδύλιο Β | 220,3 | 44,8 | 230,2 | 144,4 |

Περιφερειακά σχέδια | 177,6 | 1,6 | 134,1 | 12,3 |

Σχέδια ενδο – ΑΚΕ Κοτονού | 759,8 | 230,4 | 413,6 | 158,9 |

Δαπάνες εφαρμογής | 154,8 | 93,8 | 56,6 |

Άλλες | 37,9 | 27,0 | 27,7 |

Σύνολο | 3 268,8 | 439,6 | 2 638,2 | 1 054,6 |

Σύνολο που διαχειρίζεται η Επιτροπή | 3 768,5 | 2 345,0 | 2 647,8 | 2 464,3 |

ΠΡΟΓΡΑΜΜΑΤΑ ΠΟΥ ΔΙΑΧΕΙΡΙΖΕΤΑΙ Η ΕΤΕπ (9ο ΕΤΑ) |

Επενδυτική διευκόλυνση | 366,2 | 4,0 | 314,2 | 93,1 |

ΣΥΝΟΛΟ ΕΤΑ | 4 134,7 | 2 349,1 | 2 962,0 | 2 557,4 |

ΠΑΡΑΡΤΗΜΑ 3 ΣΥΝΕΙΣΦΟΡΕΣ ΣΤΟ ΕΤΑ ΚΑΤΑ ΤΟ ΟΙΚΟΝΟΜΙΚΟ ΕΤΟΣ 2005 (ευρώ)

ΧΩΡΕΣ | ΚΛΙΜΑΚΑ | 1η δόση | 2η δόση | 3η δόση | ΣΥΝΟΛΟ |

|8ο ΕΤΑ |καταβλήθηκε στην |καταβλήθηκε στην |θα καταβληθεί στην |θα καταβληθεί στην |θα καταβληθεί στην |θα καταβληθεί στην |των | | |% |ΕΤΕπ |Επιτροπή |ΕΤΕπ |Επιτροπή |ΕΤΕπ |Επιτροπή |δόσεων | |ΓΕΡΜΑΝΙΑ |23,36 |14.016.000 |317.696.000 |70.080.000 |175.200.000 |23.360.000 |64.240.000 |664.592.000 | |ΒΕΛΓΙΟ |3,92 |2.352.000 |53.312.000 |11.760.000 |29.400.000 |3.920.000 |10.780.000 |111.524.000 | |ΔΑΝΙΑ |2,14 |1.284.000 |29.104.000 |6.420.000 |16.050.000 |2.140.000 |5.885.000 |60.883.000 | |ΙΣΠΑΝΙΑ |5,84 |3.504.000 |79.424.000 |17.520.000 |43.800.000 |5.840.000 |16.060.000 |166.148.000 | |ΓΑΛΛΙΑ |24,30 |14.580.000 |330.480.000 |72.900.000 |182.250.000 |24.300.000 |66.825.000 |691.335.000 | |ΕΛΛΑΔΑ |1,25 |750.000 |17.000.000 |3.750.000 |9.375.000 |1.250.000 |3.437.500 |35.562.500 | |ΙΡΛΑΝΔΙΑ |0,62 |372.000 |8.432.000 |1.860.000 |4.650.000 |620.000 |1.705.000 |17.639.000 | |ITAΛΙΑ |12,54 |7.524.000 |170.544.000 |37.620.000 |94.050.000 |12.540.000 |34.485.000 |356.763.000 | |ΛΟΥΞΕΜΒΟΥΡΓΟ |0,29 |174.000 |3.944.000 |870.000 |2.175.000 |290.000 |797.500 |8.250.500 | |ΚΑΤΩ ΧΩΡΕΣ |5,22 |3.132.000 |70.992.000 |15.660.000 |39.150.000 |5.220.000 |14.355.000 |148.509.000 | |ΠΟΡΤΟΓΑΛΙΑ |0,97 |582.000 |13.192.000 |2.910.000 |7.275.000 |970.000 |2.667.500 |27.596.500 | |ΗΝΩΜ. ΒΑΣΙΛΕΙΟ |12,69 |7.614.000 |172.584.000 |38.070.000 |95.175.000 |12.690.000 |34.897.500 |361.030.500 | |ΑΥΣΤΡΙΑ |2,65 |1.590.000 |36.040.000 |7.950.000 |19.875.000 |2.650.000 |7.287.500 |75.392.500 | |ΦΙΝΛΑΝΔΙΑ |1,48 |888.000 |20.128.000 |4.440.000 |11.100.000 |1.480.000 |4.070.000 |42.106.000 | |ΣΟΥΗΔΙΑ |2,73 |1.638.000 |37.128.000 |8.190.000 |20.475.000 |2.730.000 |7.507.500 |77.668.500 | |ΣΥΝΟΛΟ |100,00 |60.000.000 |1.360.000.000 |300.000.000 |750.000.000 |100.000.000 |275.000.000 |2.845.000.000 | |

[1] ΕΕ L 83 της 1.4.2003, σ. 1.

[2] COM(2004) 763 τελικό της 19.11.2004. ΕΤΑ: Εκτίμηση των αναλήψεων υποχρεώσεων, των πληρωμών και των συνεισφορών που θα πρέπει να καταβάλουν τα κράτη μέλη για τα οικονομικά έτη 2004 και 2005 - Πρόβλεψη των αναλήψεων υποχρεώσεων και των πληρωμών για την περίοδο 2006 -2009.

[3] Χώρες της Αφρικής, της Καραϊβικής και του Ειρηνικού.

[4] Υπερπόντιες χώρες και εδάφη.

[5] Όπως έχει τροποποιηθεί κατά την παρουσίαση στο Συμβούλιο (βλ. έγγραφο Συμβουλίου αριθ. 194/04 ΑΚΕ της 6ης Δεκεμβρίου 2004)

[6] Όπως και για την προηγούμενη υποσημείωση.

[7] Χωρίς τα 180,4 εκατομμύρια ευρώ των συνεισφορών 2005 που καταβλήθηκαν στο τέλος Δεκεμβρίου 2004.

[8] Βλ. υποσημείωση 2.

[9] Απόφαση του Συμβουλίου 2004/289 της 22 Μαρτίου 2004.

[10] Βλ. υποσημείωση 5.

[11] Βλ. υποσημείωση 5.

[12] Στο πλαίσιο της ρύθμισης Stabex, ένα ποσό 4,4 εκατομμυρίων ευρώ που έχει καταβληθεί στην Αιθιοπία δεν έχει ακόμη τακτοποιηθεί στη λογιστική του ΕΤΑ και θα τακτοποιηθεί το 2005.

[13] (CDE) κέντρο ανάπτυξης επιχειρήσεων

[14] Τεχνικό κέντρο για τη γεωργική και αγροτική ανάπτυξη

[15] Συνέλευση Ίσης Εκπροσώπησης

[16] Τεχνική βοήθεια

[17] Βλ. υποσημείωση 12.

[pic]

[pic]

[pic]

[pic]

[pic]

[pic]

[pic]

[pic]

[pic]

[pic]

[pic]

[pic]